12/11/2020 | Administración LocalMunicipal
Carnota
Aprobación definitiva do Plan especial de dotacións para equipamento de centrosociocultural en Valadiño

ANUNCIO Aprobación definitiva do Plan Especial de dotacións para equipamento de centro sociocultural en Valadiño En cumprimento do establecido nos artigos 82.3 e 88.4 da Lei 2/2016, do 10 de febreiro, do solo de Galicia, faise pública a normativa do Plan Especial de dotacións para equipamento de centro sociocultural en solo rústico, aprobado definitivamente polo Concello Pleno en sesión celebrada con data do 30/01/2020 (publicado no DOG n.º 46, de data 09/03/2020), que na súa parte dispositiva literalmente estableceu: “PRIMEIRO.–Aprobar definitivamente o Plan especial de dotacións para equipamento sociocultural en O Valadiño asinado polo arquitecto Maria Enriqueta Maria Lluisa Ezcaray Bollen en data 21.08.2019. de conformidade cos artigos 22.2. c) e 123.1. i) da Lei de Bases de Réxime Local. SEGUNDO.–Publicar o acordo de aprobación definitiva no Diario Oficial de Galicia no prazo de un mes, de conformidade do artigo 82.2. da LSG. Igualmente, xunto á publicación deste acordo publicarase a indicación das medidas adoptadas para o seguimento dos efectos no medio ambiente da aplicación do plan e a referencia á dirección electrónica na que figurará o contido íntegro do plan a disposición do público TERCEIRO.-Remitir á Consellería competente en materia de urbanismo á documentación esixida no artigo 88.3 da LSG, aos efectos de inscribir o Plan especial no Rexistro de Planeamento Urbanístico de Galicia, unha vez publicado o anuncio no DOG. CUARTO.–Publicar a normativa no Boletín Oficial da Provincia, unha vez inscrito no rexistro o instrumento de planeamento. QUINTO.–Publicar o contido íntegro do dito plan na sede electrónica do Concello.” Segundo consta no expediente administrativo o devandito Plan Especial foi obxecto de inscrición, con data do 02/11/2020, no Rexistro de Planeamento Urbanístico de Galicia. NORMATIVA URBANÍSTICA USOS O uso permitido será dotacional Público. ÁMBITO Esta ordenanza será de aplicación na parcela con referencia catastral 15020A050006000000MB propiedade do Concello de Carnota. PARCELA MÍNIMA A parcela mínima non será inferior a 2.000 m 2, tratándose neste caso dunha ÚNICA de 18.390 m 2. OCUPACIÓN MÁXIMA A superficie máxima ocupada non excederá do 20% da superficie total de parcela. CARACTERÍSTICAS TIPOLÓXICAS DA EDIFICACIÓN Deberán ser congruentes coas tipoloxías do contorno; en particular, as condicións de volumetría, tratamento de fachadas, e de cubertas, que, en todo caso, estarán formadas por planos continuos sen cebras nas SÚAS vertentes. ALTURA MÁXIMA A altura máxima non poderá exceder os 7 metros medidos no centro de cada unha das fachadas, dende a rasante natural do terreo ao arranque inferior da vertente da cuberta. CARACTERÍSTICAS ESTÉTICAS E CONSTRUTIVAS Serán acordes coa paisaxe rural e as construcións do contorno. Ent al sentido, para o acabado das edificacións a pedra e outros materiais tradicionais propios da zona. As cubertas serán a unha ou DÚAS augas e empregarase tella cerámica de cor avermellada como material de cubrición. CERRAMENTOS E VALADOS Os cerramentos serán preferentemente vexetais, aínda que se poderá executar unha banda de de pedra granítica da zona de 0,50 m. de altura complementada con rede metálica e cerramento vexetal. A altura máxima dos cerramentos nunca superará os 1,80 m. As especies vexetais que se empreguen serán autóctonas, preferiblemente as que poidan ser consideradas como vexetación potencial. MEDIDAS DE INTEGRACIÓN NO ENTORNO As especies vexetais que se incorporen serán autóctonas e preferiblemente aquelas que poidan ser consideradas como vexetación potencial. Procurarase evitar así mesmo aquelas que puideran requirir dun alto mantemento, tanto no que respecta á limpeza do espazo Público, como ás necesidades de rego. Manterase o acabado superficial das calzadas en perfecto estado para evitar a produción de ruídos motivados polo tráfico rodado. Evitaranse os pavimentos continuos impermeables en espazo libre, e en todo caso, poderanse incorporar xustificadamente, máis referíndose a recorridos internos, ou superficies pequenas que non superen o 20% do total. Manterase a rede de alumeado Público en correcto estado de funcionamento para evitar incidencia sobre o medio ambiente. A iluminación do espazo PÚBLICO proxectarase de modo racional, evitando excesos de potencia lumínica e de altura, sobre todo nos espazos de carácter peonil. Preverase o incremento da capacidade de recollida de tratamento de residuos sólidos urbanos para a totalidade do ámbito obxecto da actuación. Controlaranse as emisións radioeléctricas. Carnota, 9 de novembro de 2020. O ALCALDE Juan Manuel Saborido Rama